Police mu Kampala n’emiriraano ezudde endagamuntu eziwera 10,722, ezisanze mu maka g’omusajja Terwana Hakim Umar.
bwebadde eriko okunoonyereza kweekola.
Mu maka geegamu agasangibwa okumpi n’omwala gw’e Lubigi, musangiddwamu passport zaabantu 68, Driving permit 207, n’ebiwandiiko by’abantu ebirala bingi.
Okunoonyeresa okwakakolwawo kulaze nti nnyini maka omuzuuliddwa ebiwandiiko bino, Terwana Hakim Umar mu kaseera kano ali mu kkomera ly’e Budaka, ku misango egyekuusa ku kwonoona entobazi.
Amyuka omwogezi wa police mu ggwanga Claire Nabakka, ategeezezza bannamawulire mu Kampala,nti omusajja ono agenda kuggulwako emisango emirala omuli okubeera n’ebiwandiiko by’abantu awatali lukusa.
Afande Nabakka asabye buli eyabulwako ekiwandiikokye addukire ku kitebe kya bambega ekikulu e Kibuli,oba akebere endagamuntuye ku kibanja kya police okussibwa ebibuze n’ebizuuliddwa.
Bisakiddwa: Kato Denis
lug_Latn lug_Latn lug_Latn lug_Latn lug_Latn lug_Latn bam_Latn